Nu Skin Enterprises

Nu Skin Enterprises er et amerikansk nettverksselskap som selger kosmetikk og velværeprodukter. 

 Historie 
Nu Skin ble grunnlagt i 1984 i Provo, Utah som Nu Skin International og er et av verdens største selskaper innen Multi-level marketing. Siden oppstarten har selskapet solgt kosmetikk og velværeprodukter gjennom et nettverk av selvstendige distributører, og de siste årene har det vært økt fokus på anti-aldringsprodukter. I Norge startet utbredelsen i 2001.Pyramidene vokser  Dagsavisen 07.07.2001 (Nasjonalbiblioteket)

Selskapet oppgir selv å ha over en million selvstendige distributører og fordelskunder over hele verden.Nu Skin Enterprises Fact Sheet  Nu Skin Selskapet ekspanderte til Canada i 1990 som første internasjonale marked, og ble listet på NYSE i 1996. I Norge har selskapet i 2010 oppgitt å ha 12 000 distributører.Brannskadede Lars: - Sykepleier ville selge kremer til meg VG I 2015 var dette sunket til 8 000 distributører.Innovasjon viser veien videre  Direktesalgsforbundet

Veksten var eksplosiv de første årene, men flatet ut mot slutten av 1990-tallet. I 2012 rapporterte selskapet om en omsetning på 2,17 milliarder dollar fordelt på 53 land.

I Norge har mange av salgsrepresentantene organisert seg i et nettverk som de har kalt Beauty Secrets Community.

Nu Skin er medlem av Direktesalgsforbundet i Norge.Hvilke selskaper er med?  Direktesalgsforbundet Det norske oljefondet har lenge eid aksjer i selskapet. Noen registrerte også en rekke norske kjendiser som selgere for selskapet – deriblant Petter Northug, Jonas Gahr Støre, Mari Maurstad og Morten Harket – selv om disse personene ikke selv hadde innledet noen kontakt med selskapet.

 Kontroverser 

Allerede i 1991 ble Nu Skin etterforsket i 9 amerikanske delstater for sin markedsføring, og ble anklaget i Michigan for å drive med pyramidespill.The chaos of multilevel marketing and pyramid sales law  Raymond J. Faltinsky Dette førte til at Nu Skin lanserte en regel om mulighet for refusjon av opptil 90 % av produktene som distributørene ikke fikk solgt. Dette skjedde parallelt med at selskapet ble tatt opp i The Direct Selling Association (tilsvarende Direktesalgsforbundet i Norge), og denne refusjonsregelen var også forbundets anbefaling.Nu Skin Enterprises, Inc. Funding Universe Disse endringene gjorde at anklagene mot selskapet ble droppet. I 1993 ble selskapet også pålagt av amerikanske forbrukermyndigheten å stoppe villedende informasjon om inntektsmuligheter for Nu Skins distributører. 

Nu Skin ble i 1997 bøtelagt fordi de ikke kunne bevise påstander om enkelte av produktenes effekt.Nu Skin to pay $1.5 million penalty to resolve FTC charges over fat-loss claims for supplements US Federal Trade Commission I Norge har også fagmiljøer på ernæring kommet med kritikk av Nu Skins metoder for å måle en persons nivå av antioksidanter,Nu Skin samler helsekosttullinger i Oslo  Hegnar Online samt for påstander om AgeLoc som er selskapets anti-aldringsprodukt.

Selv om MLM i prinsippet er forbudt i Kina er dette blitt et av Nu Skins største markeder, og forretningsmodellen er tilpasset det kinesiske lovverket. Likevel har selskapet opplevd betydelige utfordringer med myndigheter, media og den lokale kulturen. I 2014 ble selskapet og en rekke kinesiske selgere bøtelagt av kinesiske myndigheter for uautorisert promotering.Nu Skin Provides Update on China Regulatory Reviews Nu Skin Nu Skin annonserte da de samarbeidet med myndighetene i Kina om å gjøre tiltak for å tilpasse seg regelverket, men like fullt sank aksjekursen med 69 % i 2014.Viklet inn i beauty-nettverk, Kapital 1/2015

Kartlegging av selskapet har vist at bare 1 av 1000 distributører for Nu Skin tjener penger dersom pålagte produktkjøp er trukket fra. Dette har igjen ført dem i forbrukermyndighetens søkelys.NuSkin’s Naughty Numbers Jon M. Taylor Ifølge selskapets offisielle statistikker - som de i USA er pålagt å publisere - får flertallet av aktive distributører ikke utbetalt noe fra selskapet.Nu Skin Enterprises, Inc. Distributor Compensation Summary Nu Skin

Referanser

 Eksterne lenker 



Kategori:Selskaper fra USA
Kategori:Nettverksselskaper
Kategori:Selskaper innen alternativ behandling
Kategori:Medlemmer i Direktesalgsforbundet
Kategori:Selskaper etablert i 1984